S-1585/2020

I

Mál þetta, sem þingfest var 27. ágúst 2020, en dómtekið 9. nóvember sl., höfðaði lögreglustjórinn á Suðurnesjum með ákæru 22. júní 2020 á hendur T-kk-þgf H-kk-þgf L-kk-þgf, kt. 0000000000, […], […], „fyrir eftirtalin brot gegn almennum hegningarlögum og lögum um ávana og fíkniefni;

I. (00820202336) fyrir fíkniefnalagabrot, með því að hafa, miðvikudaginn 26. febrúar 2020, í kjallara á heimili sínu að […], haft í vörslum sínum samtals 23 stk. kannabisplöntur og hafa um skeið fram til þess dags ræktað greindar plöntur, sem fundust í kjallaranum, auk þess að hafa haft í vörslum sínum 1,62 g af tóbaksblönduðum kannabisefnum sem fundust á borði í herbergi í kjallaranum.

Telst háttsemi þessi varða við 2., sbr. 4., sbr. 4.gr a, sbr. 5. og 6. gr. laga nr. 65/1974, sbr. lög nr. 60/1980, sbr. lög nr. 13/1985 og lög nr. 10/1997 og lög nr. 68/2001 og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II. (00820202333)

Hylmingu, með því að hafa, miðvikudaginn 26. febrúar 2020, á heimili sínu að […], hýst þar mikið magn stolinna muna og þannig haldið þeim frá lögmætum eigendum sínum, en ákærða hlaut að vera ljóst að um þýfi væri að ræða, en Y, vinur ákærða sem bjó hjá honum að […], hafði tekið umrædda muni ófrjálsri hendi úr bílskúrum, geymslum og bifreiðum í […]bæ í janúar og febrúar 2020. Með þessu aðstoðaði ákærði Y til þess að halda ávinningi ítrekaðra þjófnaðarbrota og stuðlaði að því að halda við ólöglegum afleiðingum þjófnaðarbrotanna. Munirnir sem ákærði hélt frá lögmætum eigendum með framangreindum hætti fundust í tveimur húsleitum lögreglu á heimili ákærða og er samtals áætlað verðmæti þýfisins að lágmarki kr. 2.500.000. en munirnir, sem fyrrgreindur Y hefur þegar hlotið dóm fyrir þjófnað á, eru eftirfarandi:

Munur (munanúmer lögreglu)

Munur (munanúmer lögreglu)

1.

Hitachi borsett (514177)

35.

66 gráður norður úlpa í stærð M (514234)

2.

Ikra hjólsög (514178)

36.

Unica author reiðhjól (514235)

3.

DeWalt verkfærakista með ýmsum verkfærum (514180)

37.

DeWalt gul hleðsluborvél (514545)

4.

Viðarkassi með hlutum fyrir bora (514181)

38.

Borasett í kassa (514546)

5.

DeWalt bútsög (514184)

39.

B-x-x j-e-x (514511)

6.

DeWalt stingsög með batterý 18V (514185)

40.

Bose hátalari (514513)

7.

DeWalt slípirokkur með batterý og hleðslutæki (514187)

41.

Ryobi stingsög (514575)

8.

S-e-x sett wood chisel(514188)

42.

R-x-x j-e-x (514576)

9.

Stanley taska full af verkfærum (514189)

43.

Ryobi hjólsög (514577)

10.

Bosch skrúfvél (514190)

44.

Ryobi hefill/juðari (514578)

11.

DeWalt skrúfvél (514191)

45.

Seiko ljóskastari (514579)

12.

DeWalt höggborvél (514192)

46.

Cross reiðhjól (514584)

13.

DeWalt sverðsög (514193)

47.

Kin storm juðari (514586)

14.

DeWalt höggborvél (514194)

48.

2 vélsleðahjálmar (514587)

15.

DeWalt hefill (514195)

49.

Hipro vara (514595)

16.

DeWalt hjólsög (514196)

50.

Borar í rennibekk (514596)

17.

DeWalt slípirokkur (514197)

51.

Hitachi skrúfbitasett (514603)

18.

DeWalt múltísög (514198)

52.

Hitachi slípirokur (514604)

19.

DeWalt hjólsög (514199)

53.

Svifbretti í bláum poka (514606)

20.

DeWalt bitabox (514200)

54.

Sage 8110 flugustöng (513193)

21.

DeWalt hleðslutæki (514201)

55.

Hardy Stillwater flugustöng í bláum stangarpoka (513194)

22.

DeWalt rafhlaða (514202)

56.

Orvis Ultralight jakki, grár með hettu

(513195)

23.

DeWalt vasaljós (514203)

57.

Sage 2280 fluguhjól með línu (513196)

24.

DeWalt laser mælitæki (514204)

58.

Sage 1800 fluguhjól með línu (513197)

25.

Rage kassi svartur með sleðasög (514205)

59.

Orvis Clearwater fluguhjól með línu (513202)

26.

Pro fit taska með dósaborum (514209)

60.

300 flugur í boxum (513204)

27.

Sonicrafter kassi (514217)

61.

Sage veiðistöng (514151)

28.

Makita tól fyrir borvél (514219)

62.

Bromman veiðistöng (514152)

29.

Samsung one connect (514222)

63.

Simms Freestone veiðijakka (514153)

30.

Canon starfræn myndavél og fylgihlutir (514225)

64.

Stangahaldari (514154)

31.

Olympus linsa (514227)

65.

Sage fluguveiðihjól fyrir línu 5 með Rio línu (514156)

32.

DeWalt skrúfvél (514228)

66.

Sage veiðihjól fyrir línu 8 með Rio línu (514159)

33.

DeWalt hleðslutæki (514229)

67.

Costa Cape veiðigleraugu (514162)

34.

Canon myndavélataska með ýmsu myndavéladóti (514230)

Telst háttsemi þessi varða við 1. mgr. 254. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að gerðar verði upptækar, framangreindar 23 kannabisplöntur, auk 1,62 g af tóbaksblönduðum kannabisefnum, samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerð nr. 233/2001. Jafnframt er þess krafist að ákærði verði dæmdur til að sæta upptöku á 3 stk. gróðurhúsalömpum (ljóskösturum), sem lögreglan lagði hald á, munanúmer 5142468, samkvæmt heimild í 7. mgr. 5. gr. laga nr. 65/1974 og 1. tl. 1. mgr. 69. gr. a almennra hegningarlaga nr. 19/1940.“

Fyrir dómi játaði ákærði skýlaust brot sitt samkvæmt I. ákærulið, en neitaði hylmingu samkvæmt II. lið ákærunnar. Þar sem dómari taldi ekki ástæðu til að draga í efa að játning ákærða á því broti sem í I. ákærulið greinir væri sannleikanum samkvæm, er látið nægja að skírskota þar til ákæru um málsatvik, sbr. 1. mgr. 164. gr. og 4. mgr. 183. gr. laga nr. 88/2008 um meðferð sakamála. Telst því sannað að ákærði hafi gerst sekur um þá háttsemi sem í þeim ákærulið greinir og er þar rétt heimfærð til refsiákvæða. Krefst hann vægustu refsingar sem lög leyfa.

II

Samkvæmt ofanrituðu er í máli þessu aðeins til úrlausnar II. liður ákæru, hvar ákærði hefur neitað hylmingu. Krefst hann aðallega sýknu, en til vara vægustu refsingar sem lög leyfa.

Í frumskýrslu lögreglunnar er frá því greint að lögreglan hafi að kvöldi 26. febrúar 2020 verið að fylgjast með Y, sem grunaður var um þjófnað úr bílskúrum í […]. Lögreglan handtók Y þegar hann kom hjólandi að húsnæði ákærða að […]. Við yfirheyrslu játaði hann þjófnað úr nokkrum bílskúrum.

Í kjölfar handtöku Y heimilaði ákærði húsleit á heimili sínu að […]. Játaði hann að áðurnefndur Y héldi til í kjallara hússins og hefði gert það frá desembermánuði 2019. Sagði hann að inni hjá honum væri mikið af verkfærum og öðru dóti sem væri í eigu Y. Í húsnæðinu var haldlagt mikið magn af ætluðu þýfi. Tekið er fram að ákærði hafi verið mjög samvinnufús og greiðlega upplýst hvað væri í eigu Y og hvað ekki. Þá segir í skýrslunni að þegar ákærði hafi verið spurður að því hvort hann hafi vitað að munir þessir væru stolnir, hafi hann ekki svarað því beint, en gefið það þó í skyn er hann hafi sagt: „Ég var oft búinn að biðja hann að hætta þessu.“ Við skýrslutöku daginn eftir sagðist ákærði hafa grunað að þetta dót væri illa fengið, en ekki viljað láta lögregluna vita þar sem hann óttaðist að hann sjálfur kynni að lenda í vandræðum.

III

Fyrir dómi sagðist ákærði hafa skotið skjólshúsi yfir félaga sinn, Y, eftir sambandsslit Y og barnsmóður hans, og hafi hann fengið að dvelja í kjallara hússins. Kvaðst hann ekki hafa vitað að Y hafi verið að brjóta af sér á þeim tíma og ekki sagðist hann heldur vita til þess að hann hafi þá verið í vinnu. Hins vegar sagðist hann hafa veitt því athygli að Y hafi verið að safna að sér ýmsum munum, sem hann hafi sagt að væru frá systur hans, b-kvk-þgf og ýmsum öðrum. Aðspurður neitaði hann því að hafa tjáð lögreglu við húsleit á heimili hans að hann hafi leyft Y að geyma ýmsa muni á heimilinu sem hann hafði tekið ófrjálsri hendi. Einnig var hann spurður hvað í þeim orðum hans hefði falist er hann sagði við lögreglu að „oft [hafi hann verið] búinn að biðja hann að hætta þessu“, og sagði ákærði að hann hafi þá verið að biðja Y um að hætta neyslu fíkniefna.

Ákærði sagðist sjálfur hafa búið á jarðhæð hússins að […], en einnig haft afnot af kjallara hússins þar sem hann stundaði kannabisræktun í einu herbergi. Y hafi hins vegar haft afnot af öðru herbergi sem ákærði sagðist þó einnig hafa haft aðgang að. Undir það síðasta, eða um tveimur dögum áður en lögreglan gerði húsleit, sagði ákærði að hann hafi farið að gruna að munirnir í kjallaranum væru þýfi sem Y geymdi þar. Hann hafi þó ekki þorað að gera lögreglunni viðvart þar sem hann óttaðist að lögreglan fyndi þá kannabisræktunina.

Vitnið Y kvaðst hafa dvalið í kjallara hjá ákærða í janúar og febrúar á þessu ári. Sagðist hann aldrei hafa sagt ákærða að hann hafi á þeim tíma verið að brjótast inn í hús. Spurður um þau orð ákærða þegar hann bað hann um að „hætta þessu“ sagði vitnið að hann hafi þá verið í mikilli neyslu fíkniefna og líklega hafi ákærði þá verið að biðja hann um að hætta því.

Lögreglumenn sem komu að rannsókn málsins og húsleit á heimili ákærða komu einnig fyrir dóminn og staðfestu efni fyrirliggjandi lögregluskýrslna. Annar þeirra sagðist ekki minnast þess að ákærði hafi berum orðum viðurkennt á vettvangi að hafa vitað til þess að þeir munir sem fundust hafi verið illa fengnir, en bætti því við að varla hefði það getað farið fram hjá honum, þar sem um slíkt magn hafi verið að ræða. Báðir lögreglumennirnir tóku hins vegar fram að ákærði hafi við húsleitina verið kurteis og mjög samvinnufús.

IV

Samkvæmt ákærulið II er ákærði sakaður um hylmingu, með því að hafa á heimili sínu hýst mikið magn stolinna muna og þannig haldið þeim frá lögmætum eigendum sínum. Með dómi Héraðsdóms Reykjaness […] 2020 var Y sakfelldur fyrir þjófnað á þessum munum.

Ákærði hefur neitað því að hafa haft vitneskju um að munir þessir væru þýfi, en sagðist hafa haldið að þeir væru eign Y sem hann væri að flytja frá systur sinni, barnsmóður og fleiri aðilum. Við skýrslutöku hjá lögreglu daginn eftir húsleitina sagðist hann þó hafa grunað að þetta dót væri illa fengið, en kvaðst ekki hafa viljað láta lögregluna vita þar sem hann óttaðist að hann kynni sjálfur að lenda í vandræðum. Fyrir dómi ítrekaði ákærði að hann hefði ekki vitað að munir þessir væru þýfi, en sagðist hins vegar hafa grunað það um tveimur dögum fyrir húsleitina.

Eins og áður greinir hafði ákærði frjálsan aðgang að kjallara húss síns að […], bæði að því rými þar sem kannabisræktun hans fór fram, svo og að því rými sem Y, félagi hans, hafði til afnota. Fyrir dómi sagðist hann oft hafa komið í kjallarann á þessum tíma, einkum til að huga að kannabisræktuninni, og hafi hann þá rekist á ýmsa muni sem Y hafði borið þangað.

Meðal gagna málsins eru ljósmyndir sem lögreglan tók á vettvangi og af þýfinu sem fannst í kjallara hússins að […]. Samkvæmt ákæru eru munir þessir 67 að tölu og má þar helst telja ýmis verkfæri, smá og stór, myndavél og fylgihlutir, reiðhjól, vélsleðahjálmar, svifbretti, fatnaður, veiðistangir og veiðihjól. Þegar litið er til magns og umfangs munanna, svo og þegar þess er gætt að ákærði vissi ekki til þess að Y væri í vinnu þegar hann dvaldi hjá honum, þykir dóminum ótrúverðug sú skýring ákærða að hann hafi ekki fyrr en undir það síðasta grunað að um þýfi væri að ræða. Þvert á móti telur dómurinn að ákærða hafi fljótlega hlotið að vera ljóst að þýfi væri geymt á heimili hans. Engu breytir hins vegar um sekt ákærða þótt hann hafi ekki fyrr en undir það síðasta grunað að munirnir væru þýfi, enda hélt hann því vísvitandi leyndu allt þar til lögreglan framkvæmdi húsleit á heimili hans. Samkvæmt því telur dómurinn sannað að ákærði hafi gerst sekur um þá háttsemi sem í þessum ákærulið greinir og er þar rétt heimfærð til refsiákvæða.

Ákærði er fæddur í [...]. Samkvæmt framlögðu sakavottorði hefur honum alls sjö sinnum verið gerð refsing frá árinu 2007, oftast fyrir brot á umferðarlögum og lögum um ávana og fíkniefni. Síðast var hann með dómi Héraðsdóms Reykjaness 29. janúar 2019 dæmdur í fimm mánaða fangelsi, þar af voru tveir mánuðir skilorðsbundnir til tveggja ára, vegna brot á umferðarlögum og lögum um ávana og fíkniefni. Með þeim brotum sem hann er sakfelldur fyrir í þessu máli hefur hann rofið skilorð þess dóms og ber því nú að taka skilorðshluta dómsins upp og dæma málin í einu lagi samkvæmt fyrirmælum 60. gr. og 77. gr. almennra hegningarlaga nr. 19/1940. Til refsimildunar er tekið tillit til þess að ákærði var mjög samvinnufús við rannsókn málanna og játaði skýlaust brot samkvæmt I. lið ákærunnar. Þykir refsing hans hæfilega ákveðin fangelsi í sex mánuði. Þá verður ákærða, í samræmi við tilvísuð ákvæði í ákæru, gert að sæta upptöku á 23 kannabisplöntum, 1,62 g af tóbaksblönduðum kannabisefnum og þremur gróðurhúsalömpum. Með vísan til 1. mgr. 235. gr. laga nr. 88/2008 um meðferð sakamála verður ákærði loks dæmdur til greiðslu sakarkostnaðar, 86.815 króna.

I-kk-nf E-kk-nf héraðsdómari kvað upp dóminn.

Dómsorð:

Ákærði, T-kk-nf H-x-x L-kk-nf, sæti fangelsi í sex mánuði.

Ákærði sæti upptöku á 23 kannabisplöntum, 1,62 g af tóbaksblönduðum kannabisefnum og þremur gróðurhúsalömpum.

Ákærði greiði 86.815 krónur í sakarkostnað.

I-kk-nf E-kk-nf það síðasta grunað að munirnir væru þýfi, enda hélt hann því vísvitandi leyndu allt þar til lögreglan framkvæmdi húsleit á heimili hans. Samkvæmt því telur dómurinn sannað að ákærði hafi gerst sekur um þá háttsemi sem í þessum ákærulið greinir og er þar rétt heimfærð til refsiákvæða.

Ákærði er fæddur í [...]. Samkvæmt framlögðu sakavottorði hefur honum alls sjö sinnum verið gerð refsing frá árinu 2007, oftast fyrir brot á umferðarlögum og lögum um ávana og fíkniefni. Síðast var hann með dómi Héraðsdóms Reykjaness 29. janúar 2019 dæmdur í fimm mánaða fangelsi, þar af voru tveir mánuðir skilorðsbundnir til tveggja ára, vegna brot á umferðarlögum og lögum um ávana og fíkniefni. Með þeim brotum sem hann er sakfelldur fyrir í þessu máli hefur hann rofið skilorð þess dóms og ber því nú að taka skilorðshluta dómsins upp og dæma málin í einu lagi samkvæmt fyrirmælum 60. gr. og 77. gr. almennra hegningarlaga nr. 19/1940. Til refsimildunar er tekið tillit til þess að ákærði var mjög samvinnufús við rannsókn málanna og játaði skýlaust brot samkvæmt I. lið ákærunnar. Þykir refsing hans hæfilega ákveðin fangelsi í sex mánuði. Þá verður ákærða, í samræmi við tilvísuð ákvæði í ákæru, gert að sæta upptöku á 23 kannabisplöntum, 1,62 g af tóbaksblönduðum kannabisefnum og þremur gróðurhúsalömpum. Með vísan til 1. mgr. 235. gr. laga nr. 88/2008 um meðferð sakamála verður ákærði loks dæmdur til greiðslu sakarkostnaðar, 86.815 króna.

I-kk-nf E-kk-nf héraðsdómari kvað upp dóminn.

Ákærði, T-kk-nf H-x-x L-kk-nf, sæti fangelsi í sex mánuði.

Ákærði sæti upptöku á 23 kannabisplöntum, 1,62 g af tóbaksblönduðum kannabisefnum og þremur gróðurhúsalömpum.

Ákærði greiði 86.815 krónur í sakarkostnað.

I-kk-nf E-kk-nf